Source: https://www.epi.sk/zz/1989-142
Timestamp: 2019-11-20 17:33:44+00:00
Document Index: 9051949

Matched Legal Cases: ['§ 392', '§ 2', '§ 3', '§ 4', '§ 5', '§ 6', '§ 6', '§ 12', '§ 12', '§ 12']

142/1989 Zb. Vyhláška Štátnej arbitráže Československej socialistickej republiky o zmene vyhlášky č. 27/1981 Zb.,... | Aktuálne znenie
Hľadaj v 142/1989 ×
142/1989 Zb.
Vyhláška č. 142/1989 Zb.Vyhláška Štátnej arbitráže Československej socialistickej republiky o zmene vyhlášky č. 27/1981 Zb., ktorou sa vydávajú základné podmienky dodávky zdravotníckych a veterinárnych výrobkov
Čiastka 31/1989
Platnosť od 30.11.1989 do31.12.1991
o zmene vyhlášky č. 27/1981 Zb., ktorou sa vydávajú základné podmienky dodávky zdravotníckych a veterinárnych výrobkov
Štátna arbitráž Československej socialistickej republiky na základe návrhov Ministerstva zdravotníctva a sociálnych vecí Českej socialistickej republiky a Ministerstva zdravotníctva a sociálnych vecí Slovenskej socialistickej republiky a po prerokovaní so zúčastnenými ústrednými orgánmi podľa § 392 ods. 2 Hospodárskeho zákonníka č. 109/1964 Zb. v úplnom znení vyhlásenom pod č. 80/1989 Zb. ustanovuje:
Vyhláška Štátnej arbitráže Československej socialistickej republiky č. 27/1981 Zb., ktorou sa vydávajú základné podmienky dodávky zdravotníckych a veterinárnych výrobkov, sa mení takto:
1. § 2 sa vypúšťa; zároveň sa vypúšťajú poznámky pod čiarou č. 4 a 5.
2. V § 3 sa vypúšťajú odseky 1 a 2; zároveň sa zrušuje číslovanie odsekov.
3. V § 4 sa vypúšťa odsek 2; zároveň sa zrušuje číslovanie odsekov.
4. V § 5 sa vypúšťa odsek 1. Doterajšie odseky 2 a 3 sa označujú ako odseky 1 a 2.
5. V § 6 sa z odseku 2 vypúšťajú slová „,ktoré určuje nadriadený orgán odberateľa po prerokovaní s nadriadeným orgánom dodávateľa“.
6. V § 6 sa z odseku 5 vypúšťa posledná veta.
7. V § 12 ods. 4 sa vypúšťajú slová „a jej nadriadený orgán“.
8. V § 12 ods. 5 druhá veta znie: „Ak príslušný kontrolný orgán uložil opatrením uverejneným v „Správach o kvalite liečiv" dodávateľovi povinnosť pretriediť posudzovanú výrobnú šaržu, má odberateľ právo na majetkové sankcie podľa zákona iba za tie výrobky, ktoré pri pretriedení boli zistené ako vadné.“.
9. V § 12 ods. 6 sa slová „Ministerstva zdravotníctva Českej socialistickej republiky alebo Ministerstva zdravotníctva Slovenskej socialistickej republiky“ nahrádzajú slovami „príslušného kontrolného orgánu“.
10. Príloha vyhlášky sa zrušuje.
Hlavný arbiter: